श्रीनगर: जम्मू कश्मीर के बारामूला में हुए आतंकी हमले के सिलसिले में गिरफ्तार किए गए एक आतंकवादी ने चरमपंथियों से हिंसा का रास्ता छोड़ने का आग्रह किया है। उसने अपने साथियों से यह गुजारिश एक वीडियो में की है जो वायरल हो गई है। आतंकवादी ने दो मिनट के वीडियो में कहा, ‘‘मेरा नाम एजाज़ अहमद गोजरी है। मैं, अपने परिवारों को छोड़, गलत रास्ते पर चले गए और जंगलों में रह रहे दोस्तों सुहैब अखून, मोहसीन मुश्ताक भट और नासिर अमीन द्राज़ी से घर लौटने की गुजारिश करता हूं। मैं नासिर से गुजारिश करता हूं कि वापस आ जाए क्योंकि उसकी मां बहुत बीमार है।’’